פרנסיס סקוט קי

פרנסיס סקוט קי (באנגלית: Francis Scott Key; 1 באוגוסט 1779 - 11 בינואר 1843) היה עורך דין ומשורר חובב אמריקני שכתב שיר שחלק ממנו הפך להמנונה של ארצות הברית. 

במהלך מלחמת 1812 עוכב קי בספינה בריטית במהלך הקרב על מצודת מק-הנרי בנמל בולטימור. כאשר ראה את דגל ארצות הברית עדיין מתנופף מעל המצודה בבוקר קיבל השראה לכתוב שיר החוגג את הניצחון האמריקני. השיר שלו, "ההגנה על מצודת מקהנרי" זכה מאוחר יותר לתוספת של לחן קיים מן השיר "לאנקראון שבשמיים" מאת המלחין האנגלי ג'ון סטפורד סמית, והשילוב נודע בשם "הדגל זרוע הכוכבים." השיר אומץ כהמנון האמריקני בשנת 1931.

בשנת 1832 היה קי פרקליטו של סם יוסטון, שנשפט באשמת תקיפת חבר קונגרס. בשנת 1835 היה התובע במשפטו של ריצ'רד לורנס, שניסה להתנקש בחייו של הנשיא אנדרו ג'קסון.

קישורים חיצוניים

 
 
 

וושינגטון די. סי.: אישים
משוררים אמריקאים
עורכי דין אמריקאים במאה ה-19
אמריקאים שנולדו ב-1779
אמריקאים שנפטרו ב-1843